बागलुङ, जेठ २३ । जिल्ला उद्यम विकास समितिले तयार गरेको पाँचवर्षे रणनीतिक योजनालाइ आवधिक जिल्ला विकास योजना निर्माणको अभियानमा समावेश गरिने भएको छ । जिल्ला भित्र छरिएर रहेका लघु उद्यमीहरुले उत्पादन गरेका बस्तुलाइ बजारको पहुँचमा लैजाने तथा रोजगारीको अवसर बढाउने लक्षले समितिले तयार गरेको पाँच वर्षे योजनालाइ सफल बनाउनका लागि आवधिक जिल्ला विकास योजनामा समावेश गर्न लागिएको जिविसका सामाजिक विकास अधिकृत भेषराज पौडेलले बताउनुभयो ।
शुक्रवार भएको जिल्ला उद्यम विकास रणनीतिक योजना पुनरावलोकन तथा जिल्ला आवधिक योजनामा समावेश विषयक छलफल बैठकमा रणनीतिलाई योजनामा समावेश गर्ने निर्णय गरिएको हो । जिल्ला परिषदले समेत पास गरिसकेकोले आवधिक योजनामा समावेश गरिएमा सरकारी अभियान स्वरुप काम गर्न सकिने सहभागीले बताएका थिए । लघुउद्यम विकास कार्यक्रमको सहयोगमा केही बर्ष देखि सञ्चालित कार्यक्रमलाई मेड्पा मोडलमा लगेर सरकारी काम बनाउने निर्णय पछि जिल्लाको विकासे योजनामै समावेश गरिएको स्थानीय विकास अधिकारी भरत गौतमले बताउनुभयो ।
सरकारले घरेलु तथा साना उद्योग विकास समितिको कार्यालयले सञ्चालन गर्ने गरी मेड्पा मोडल सञ्चालनमा ल्याएको हो । नेपाल सरकारले ७५ वटै जिल्लामा स्थानीय परिवेश, घरेलु, वन पैदावार जस्ता माध्यमबाट उद्यमीहरुको संख्या बढाउने, ग्रामीण उद्योगलाइ बढावा दिने र ठूला उद्योगको कच्चा पदार्थ पनि ती उद्योगबाट पुरा गराउने लक्षले मेड्पा कार्यक्रम ल्याएको थियो । उक्त कार्यक्रमलाइ आवधिक योजनामा समावेश गरेपछि आगामी ५ वर्ष भित्र २६ करोड ७३ लाख ७४ हजार रुपैयाँ खर्च गर्ने लक्ष राखेको छ ।
घरेलु विकास समिति, कृषि विकास कार्यालय, जिल्ला पशु सेवा कार्यालय, जिल्ला वन, जिविस, नगरपालिका, गाविस, मेडेप लगायतका अन्य दातृ निकाय समेतले निश्चित रकम जम्मा गरेपछि तयार हुने कोषमार्फत अभियान संचालन हुनेछ । सबै सेवा प्रदायकको समान बुझाइ र कार्यगती कायम गर्दै आवस्यक श्रोत साधनको अनुमान गर्ने तथा लघु घरेलु तथा साना उद्योगको बढोत्तरी गराउने लक्षले यो अभियान ल्याएको मेडेपकी सरकार सहयोग विशेषज्ञ करुणा पुलामीले बताउनुभयो ।
समितिका अध्यक्ष तथा स्थानीय विकास अधिकारी भरत गौतमको अध्यक्षता, घरेलु तथा साना उद्योग विकास समितिका निर्देशक विश्वप्रेम ढकालको संचालनमा सम्पन्न कार्यक्रममा नेपाली कांग्रेसका कावा सभापति जगदिशचन्द्र उपाध्यायले रणनीतिक योजनालाइ प्रभावकारी बनाएर जिल्लाका लघु उद्यमीलाइ आत्म निर्भर बनाउनुपर्नेमा जोड दिएका थिए ।
- बिम्मी शर्मा त्यो प्रेम नै त थियो जब मैले मुखमा पहिलो गाँस हाल्दै गर्दा तिमीलाई सम्झे कँही तिमी पनि भोकै त छैनौं । तब मेरो आँखाबाट नु...
- राजकुमार थापा ‘राष्ट्रिय एकता, समृद्धि र स्वाभिमान ः संविधानको कार्यान्वयन एमालेको अभियान’ भन्ने नाराका साथ यति बेला नेकपा एमालेले देश...
- अमृत बास्कुने समय गतिशील हुन्छ । यो कुरा सबैलाई अवगत भएको कुरा हो र यसमा सबैको एकमतरहेको नै त छ । समयको मोड र दौडलाई निरन्तर रुपमा प...
नेपालको प्रतिनिधित्व गर्दै खेलकुदमा सहभागी हुँदै पदक जित्न सफल म्याग्देली खेलाडीहरुलाई म्याग्दी सदरमुकाम बेनीमा विभिन्न संघ संस्थाहरुल...
उत्तरपश्चिमी स्पेनको ग्यालिसिया इलाकाका करिब चार हजार हेक्टर जङ्गल क्षेत्र डढेलोमा परी स्वाहा भएको छ । तीब्ररूपले जताततै डढेलो फैलनुको ठो...
बेनी बजारमा ब्यवसाय सञ्चालन गर्दै आएका नकुल ढकाल र मुना थापा मगरको नयाँ रोइला गित रुदै मेला पातैमा ले युट्युवमा निकै चर्चा बटुलेको छ । उ...
कांग्रेसमा शेरबहादुर देउवा पक्षलाई नजिकबाट साथ दिंदै आएका कोही व्यक्ति छन् भने ती हुन विमलेन्द्र निधि । १३ औं महाधिवेशन अघिबाटै सभापति देउ...
नेपाल साथै बिश्वकै चर्चित स्थान सिङ्गा तातोपानीमा चैत २ गते बाट सुरु भएको होली मेलाको अवसरमा देखिएका केही झलकहरु । मेलाको उद्घाटन् जिल्ल...
- करिश्मा सुवेदी आँधी आउँछ पानी आउँछ हाम्रो त जसोतसो चल्छ कंक्रिटको घर छ ढलानको छानो छ जाडो हुँदा ओढ्ने सिरक छ आङ ढाक्नलाई रोजी–रोजी क...
- डा. विनोद चापागाई नेपाली राजनीतिमा केही शब्दहरू चर्चामा छन् । जसमध्ये सिक्किमीकरण, फिजीकरण र क्रिमियाकरण सिद्धान्तका रूपमा व्याख्या भए...